De asemenea, oficialii de la București anunță că execuția bugetului general consolidat conform metodologiei naționale la finele trimestrului I al anului 2017 a prezentat un excedent de 0,19% din PIB-ul anual, iar în trimestrul al II-lea, bugetul general consolidat a înregistrat un deficit de 0,96% din PIB.  Informația vine în răspuns la datele publicate ieri de Eurostat, care anunță că România a înregistrat cel mai mare deficit bugetar din UE  în al doilea trimestru, de 4,1% din PIB.  ”Diferența dintre soldurile menționate în comunicatul EUROSTAT și datele publicate lunar pe site-ul MFP, provine atât din metodologia de calcul, sistemul european de conturi (SEC) utilizând metoda pe angajamente, cât și din impactul generat conform metodologiei de calcul a deficitelor trimestriale ajustate sezonier.